11.7.2022
SL
Uradni list Evropske unije
C 265 A/1
V (Objave)
UPRAVNI POSTOPKI
EVROPSKI PARLAMENT RAZPIS ZA PROSTO DELOVNO MESTO PE/273/S GENERALNEGA DIREKTORJA/GENERALNE DIREKTORICE (funkcionalna skupina AD, razred 15) GENERALNI DIREKTORAT ZA PARTNERSTVA ZA PARLAMENTARNO DEMOKRACIJO (2022/C 265 A/01)
1.
Prosto delovno mesto Predsednica Evropskega parlamenta je na podlagi člena 29(2) Kadrovskih predpisov za uradnike Evropske unije (1) (v nadaljevanju „kadrovski predpisi“) sklenila začeti postopek za zasedbo delovnega mesta generalnega direktorja/ge­ neralne direktorice (AD, razred 15) v generalnem direktoratu za partnerstva za parlamentarno demokracijo.
Izbirni postopek, katerega namen je omogočiti večjo izbiro organu za imenovanje, bo potekal vzporedno z internim in medinstitucionalnim postopkom za zasedbo delovnih mest.
Delovno mesto se uvršča v razred AD 15 (2).
Osnovna mesečna plača je 17 639,97 EUR.
Osnovni plači, ki je obdavčena z davkom Skupnosti in oproščena nacionalnih davkov, se lahko pod pogoji, ki jih določajo kadrovski predpisi, dodajo nekatera nadomestila.
Kandidat(k)e opozarjamo, da za to delovno mesto velja pravilnik o politiki zaposlitvene mobilnosti, ki ga je predsedstvo Evropskega parlamenta sprejelo 15. januarja 2018.
Delovno mesto zahteva razpoložljivost ter številne notranje in zunanje stike, zlasti stike s poslanci Evropskega parlamenta.
Generalni direktor/Generalna direktorica bo svoje delo pogosto opravljal(a) v različnih krajih dela Evropskega parlamenta in drugod. 2.
Kraj zaposlitve Bruselj.
Delovno mesto se lahko prerazporedi v enega od drugih krajev dela Evropskega parlamenta. 3.
Enake možnosti Evropski parlament izvaja politiko enakih možnosti in sprejema prijave brez diskriminacije na podlagi spola, rase, barve kože, narodnostnega ali socialnega porekla, genetskih značilnosti, jezika, vere, političnega ali drugega prepričanja, pripadnosti nacionalni manjšini, premoženja, rojstva, invalidnosti, starosti, spolne usmerjenosti, zakonskega stanu ali družinskih razmer.
(1)
(2)
Glej Uredbo Sveta (EGS, Euratom, ESPJ) št.
259/68 (UL L 56, 4.3.1968, str. 1), spremenjeno z Uredbo (ES, Euratom) št.
723/2004 (UL L 124, 27.4.2004, str.
1) ter nazadnje z Uredbo Evropskega parlamenta in Sveta (EU, Euratom) št.
1023/2013 z dne 22. oktobra 2013, ki spreminja kadrovske predpise za uradnike Evropske unije in pogoje za zaposlitev drugih uslužbencev Evropske unije (UL L 287, 29.10.2013, str. 15).
Uradnik/Uradnica je razporejen(a) na delovno mesto v skladu z določbami člena 32 kadrovskih predpisov.